rlitschk/wikidir huggingface dataset:
Bolitikwüsseschaft – au Bolitischi Wüsseschaft, Wüsseschaft vo dr Bolitik, oder Politologii – isch en Integrazioonswüsseschaft und Däil vo de modärne Soziaalwüsseschafte. Si beschäftigt sich mit em wüsseschaftlige Leere und Erforsche vo bolitische Brozäss, Strukduure und Inhalt und de bolitische Fenomeen vom menschlige Zsämmelääbe. D Bolitikwüsseschaft ghöört as Wüsseschaftsdiszipliin im witere Sinn au zu de Staatswüsseschafte. Mit Noochberdiszipliine wie dr Soziologii, dr Rächtswüsseschaft, dr Gschichtswüsseschaft, de Wirtschaftswüsseschaft und dr Psüchologii isch dr Gegestand vo iirer Forschig hützudaag interdisziplinäär, und goot über e Staat und sini Instiduzioone wit uuse. S Fach setzt sich us verschiidene Däilberiich zämme. Dr Underschiid zwüsche de Beriich vo dr Bolitische Theorii (inklusiiv dr Bolitische Filosofii und Ideägschicht), vo dr Vergliichende Bolitikwüsseschaft (früener Vergliichendi Regierigsleer oder Vergliichendi Analüüse vo bolitische Süsteem) und vo de Internazionaale Beziejige (inklusiiv Internazionaali Bolitik) isch grundleegend. Im Fall vom ene Leeraagebot, wo bräiter aagläit isch und eso an mängge Uniwersidääte betriibe wird, wärde zum Bispil zuesätzlig d Däildiszipliine Süsteem- bzw. Regierigsleer, Bolitischi Soziologii, Bolitischi Ökonomii, Bolitischi Methoodeleer, Verwaltigswüsseschaft, öffentligs Rächt und Bolitikfäldanalüüse oder in jüngere Zit Gschlächterforschig underschiide. Absolwänte vo bolitikwüsseschaftlige Studiegäng cha mä usser in dr Bolitikwüsseschaft in e Hufe Bruefsfälder finde. Klassisch si drbii vor allem die Bolitischi Bildig, as Underrichtsfach
D Tamara Wernli (* 18. Novämber 1972 z Baasel) isch e Baasler Moderatorin, Kolumnistin, Autorin und Webvideobroduzäntin. D Wernli isch z Baasel ufgwaggse, isch uf s Gümnasium und het mit em äidgenössische Handelsdiplom abgschlosse. Si het fümf Joor lang in de USA gläbt, e Schauspiil-Usbildig z Los Angeles gmacht und sich zum „Professional Designation in Marketing“ (Marketingplaner) an dr University of California (UCLA) z Los Angeles usbildet. Spööter het si e Witerbildig am Schwizerische Public-Relations-Instidut SPRI zur PR-Fachfrau gmacht und iir Uniwersidäätsstudium mit em Bätscheler in Gschicht, „BA (Hons) History“, an dr Open University, Milton Keynes (UK), abgschlosse. Si schribt und schwätzt fliessend Änglisch, Franzöösisch, Dütsch und Mundart. Bi dr Baasler Zitig het si in iirer wöchentlige Rubrik „Tamaras Welt“ über gsellschaftligi Thema gschriibe. Bim TV-Sänder Telebasel isch si vo 1999 aa fast 20 Joor lang Noochrichde-Moderatoorin gsi und het joorelang au as Gastgääbere, Broduzäntin und Redakdere iiri äigene Tokshous gha („CinéBâle“, „Tamara uff Bsuech“, „Kochen im Schloss“). Si verfasst für Undernääme Bordret, Interwiu, Kolumne und Repordaasche. Ändi 2018 isch si as Kolumnistin zur Wältwuche gange. D Wernli het meereri Büecher gschriibe und gläägentlig Text bi dr Huffington Post Deutschland veröffentligt, bis 2017 bi er Achse des Guten und bis
E Moderaator, wiiblig Moderatoorin (vo latiinische Wort moderator mit dr Bedütig ‚Määssiger‘, ‚Länker‘, ‚Handhaaber‘, ‚Regierer‘; abgläitet vom Wärb moderare, dytsch määssige, in Schranke halte, reegle), isch e Persoon, wo e Gsprööch länkt oder in ere Kommunikazioon vermiddlet. Däm, won er macht, säit mä Moderazioon. Dr Gsprööchsmoderaator understützt d Däilnäämer in ere Gsprööchsrundi oder an eme Podiumsgsprääch. Mäistens begrüesst er d Zuehöörer, erklärt s Thema vom Gsprööch, wie s goot und stellt vilmol d Däilnäämer vor. Er länkt dr Umgang mit em Thema, förderet dr Dialoog, und macht am Ändi e Zämmefassig. Bi vile Formatradio si d Moderatooren au zueständig für d Wätterbricht und d Vercheerslaag. Mänggisch beschränkt sich iiri Rolle uf s Aasääge vo Muusigdiddel und Wäerbig für en äigene Sänder. Daas bassiert mee und mee, vor allem wääred de Nachtstunde und isch vilmol automatisiert über Kompiuterbrogramm. Dr Ardikel «Moderator» uf dr dütsche Wikipedia Gernot Graeßner, Tilo Werner: Moderation. In: Gert Ueding (Uusegääber): Historisches Wörterbuch der Rhetorik. WBG, Darmstadt 1992ff., Band 10, 2011, Sp. 724–732. Josef W. Seifert: Moderation. In: Auhagen, Bierhoff (Uusegääber): Angewandte Sozialpsychologie. 1. Uflaag, 2003, ISBN 3-621-27522-3. Commons: Moderator – Sammlig vo Multimediadateie Literatur vu un iber Moderator im Katalog vu dr Dütsche Nazionalbibliothek Karl Ernst Georges:
S’ Schìndergassla (offiziäll ìm zwaischproochiga Schtroossaschìld Schindergassla; uff Frànzeesch rue de la Justice) ìsch a Schtrooss z’ Mìlhüüsa. Sa làuift vum Bollwark bis àn d’ Wìldamànnsgass un gheert domìt zem Mìlhüüser Schtàdtzäntrum. S’ Schìndergassla lììgt ìm Norda vum Mìlhüüser Schtàdtzäntrum. Sa fàngt àm Bollwark àà un làuift uff äbba 190 Meeter südwäschtlig bis àn d’ Wìldamànnsgass. A pààr Meeter noh-n-em Ààfàng trìfft sa s’ Bollwarkgassla, witterscht àui d’ Schtrooss àm Bollwark un d’rnooh d’ Braitagass. D’ Wìldamànnsgass trìfft sa grààd biim Gàntzaplàtzla, wu dr Fiirvoogelbrunna z’ fìnda-n-ìsch. Ìm 14. Joohrhundert ìsch àn dara Schtrooss d’ Hoof vum Rìtter Hug Walch zum Thor gsìì. Wagadam hàt d’ Schtrooss z’ äärscht àls Wahlesgasse un Hugenwald bzw. Hug Walhengasse ghaissa. Àn dara Schtrooss hàt àui dr Schìnder vu dr Schtàdt glabt. Domìt ìsch d’ Schtrooss schuu vor 1798 àls Schinder Gasse bekànnt gsìì. Ànna 1815 hàt sa dr frànzeescha Nàmma Rue de la Justice ìwwernumma — dàs bediitet „Grachtikaitsschtrooss“. Ìm saalwa Joohr hann àui àndra Schtroossa Nàmma bikumma, wo äbbis mìt dr Juschtiz z’ tüa hann — soo d’ Gsätzgass odd’r d’ Rue Égalité („Gliichhait-Schtrooss“). D’rwillscht ìsch àwwer àui dr diitscha Nàmma Schindergasse noch bnutzt worra. Ìhra Nàmma-n-uff Frànzeesch hàt d’ Schtrooss offiziäll
Dr Friedrich «Fritz» Kappeler (* 7. Juni 1949 z Frauefeld; † 3. Oktober 2022) isch e Schwyzer Dokumäntarfilmer un Fotograf gsii. Mer chännt en vor allem fir syni Filmporträt iber dr Liedermacher Mani Matter, d Chunschtmoler Adolf Dietrich un Varlin, dr Schriftsteller Gerhard Meier un dr Clown Dimitri. Dr Friedrich Kappeler isch mit drei Schweschtere, dodrunter d Fotografi Simone Kappeler, un eme Brueder z Frauefeld ufgwagse. Sy Vater het e Gärberei gfiert, sy Mueter isch Sportlehreri gsii. Mit 14 Johr het er aagfange mit Filme un isch in Amateurfilmclub Frauefeld yydrätte, dr Bresidänt vu däm isch dr speter TV-Moderator Kurt Felix gsii. Noch em Handelsdiplom isch er 1971 in d Fotofachklass vu dr Schuel fir Gstaltig z Züri yydrätte, wun er bis 1974 bsuecht het. Sy Vater het s nit gärn gsää het, ass er d Gärberei, wu d Familie sy Generazione ghaa het, nimi het welle wyterfiere. Ainewäg het er dr Friedrich as Hilfsarbaiter im Familiebedrib schaffe loo go s Gäld fir s 16mm-Filmmaterial verdiene. Vu 1974 bis 1977 het dr Friedrich Kappeler Reschy an dr Hochschuel fir Film un Färnseh HFF z München studiert. Parallel derzue het dr Friedrich Kappelerals furt fotografiert, sy Kamera het er alliwyl mitghaa.
Buch isch e alde Krater im südliche Hochland vum Mo. Er lit nordöstlich vum Maurolycus-Krater un isch vu dr Grössi mit em Büsche-Krater vergliichbar. Normalerwiis findet mer dr Buechstab uf dere Site vum Kratermiddelpunkt, wo am nächste an Buch lit. Liste vu dr Erdmondkrater
S Nadur- un Landschaftsschutzgebièt Zollhuusrièd lyt uff èm Gebièt vo dè Stadt Blummbärg bim Stadtdeil Zollhuus im Schwarzwald-Baar-Chrais z Baddè-Württèbärg. S NSG isch am 31. Oktober 1985 vum Regyrigsbräsidium Fryburg durch è Voorning uusgwisè worrè. S Gebièt vum NSG lyt nordöschtlich vo Zollhuus, ènèm Ortsdeil vu Blummbärg. Unwitt weschtlich volauft d B 27 un nördlich d Landesschtròß L 185. Südlich vum NSG lyt näbbèm Dörfle Zollhuus dè Baanhof Zollhuus-Blummbärg am Scheitelpungt vo dè Sauschwänzlebaan. Am nordlichè un nordöschtlichè Rand vum Gebièt flǜèßt d Aitrach vorby. Am nördlichè Rand lyt dè Sportflugblatz Blummbärg. Hǚdrologisch spannend isch d Laag vum NSG i dè unmittelbarè Nôchi vom südweschtlichè Zipfel vo dè Europäischè Hauptwasserscheidè Donau-Rhy, wo gnau im Damm nõch vo dè B 27 volaufè duèt. Für s NSG isch diè südlichi Hälfti vum Zollhuusrièd uusgwisè worrè. D Grundform vum NSG isch è langzogenès Rächtegg. S Rächtegg lyt dè nõch in Richtung Blummbärg un Donaudal. Dè weschtliche Rand wörd durch d B 27 feschtglait, wo uff ènèm Damm quer übbers Rièd volauft. Diè öschtlichi Flankè lyt zwüschè dè Längi un èm Chräbsbachdal. D Längi vum NSG bedrait öppè 1300 m. Dè nördlichi Rand wörd durch diè jungi Aitrach un d Start-/Landebaan vum Blummbärger Sportflughaffè
Moderaator (vo latiin. moderare ‚määssige‘, ‚stüüre‘, ‚länke‘) stoot für: e Persoon, won e Gsprööch länkt Moderaator vo dr Kurie - en Amt in dr röömisch-katholische Diözesaanverwaltig e Briester in dr röömisch-katholische Chille, wo under bestimmte Vorussetzige e Pfarrei läitet. e Persoon in de evangelische Chille, won e Gremium läited. e Persoon, wo die gmäinsami Aarbet vo Grubbe understützt. e Material in dr Kärnfüsik, wo Nöitroone abbrämst. e mechanische Dämpfer bi Muusiginstrumänt, wo dr Klang vom Instrumänt dämpft. in der Statistik churz für e Moderatorvariable. e briwilegierte Bruucher im ene soziaale Netzwärk oder Internetforum. Moderazioon stoot für d Aarbet vo de Moderatoore oobe nooche und au für Dreier-Zwüschemoderazioon oder e 3-Element-Break in dr Dramaturgii vo Radiosändige, wo dr Radio-Moderaator sini Aasaage sinnvoll cha gliidere. Si bestoot do us mindestens drei Elimänt und söll dr Fluss vo dr Sändig fördere.
Àm Bollwark (offiziäll ìm zwaischproochiga Schtroossaschìld àm Bollwark; uff Frànzeesch Rue Louis-Pasteur) ìsch a Schtrooss z’ Mìlhüüsa. Sa làuift vum Junga Toor bis àns Bààsler Toor ìm Mìlhüüser Schtàdtzäntrum. D’ Schtrooss lììgt vollschtandig ìm Mìlhüüser Schtàdtzäntrum. Sa fàngt àm Junga Toor àà, grààd vor àm Iikàuifszäntrum Porte Jeune — doo ìsch d’ neerdliga Granz vum Schtàdtzäntrum. D’rnooh fàhrt sa uff äbba 420 Meeter süüdäschtlig bis àns Bààsler Toor, àn dr äschtliga Granz vum Schtàdtzäntrum. Vu doo har wìrd sa vu dr Bààslerschtrooss verlängert. Àm Bollwark trìfft mehrera Schtroossa: z’äärscht d’ Mììhlagass, witterscht d’ Ziagelgass, d’ Rue de la Meurthe un s’ Schìndergassla. Witterscht ìsch a Kriizung mìt dr Modemer Schtrooss un dr Zäntrààldurchgàng, wu àui dr Mìlhüüser Tràm fàhrt. Àn dara Kriizung ìsch dr Hôtel Salvator z’ fìnda. A pààr Meeter witterscht ìsch a Kriizung mìt dr Kìrchhofschtrooss, un noch witterscht ìsch s’ And àm Bààsler Toor. D’ Schtrooss ìsch àm 20. Oktoower 1926 gäffnet worra. Schu doo ìsch sa uff Frànzeesch Rue Louis-Pasteur gnännt worra, noh-n-em Wìssaschàftler Louis Pasteur — dr Pasteur hàt ànna 1885 siina Ìmpfung uff a elsassisch Kìnd loo prowiara, dàs hàt’s vu dr Tollwüat grätta. Z’ Mìlhüüsa-n-ìsch zwìscha 1920 un 1926 a àndra Schtrooss noh-n-em
D’ Rue de la Meurthe ìsch a klaina Schtrooss ìm Schtàdtzäntrum vu Mìlhüüsa. D’ Rue de la Meurthe fàngt àn dr Metzerschtrooss àà, grààd àn dr neerdliga Granz vum Schtàdtzäntrum. Vu dr Metzerschtrooss känna m’r àwwer nìt ìn d’ Rue de la Meurthe fààhra — vu dara Sitta-n-ìsch d’ Schtrooss numma z’ Füass odd’r mìt’m Welo züaganglig. D’ Rue de la Meurthe làuift uff äbba 75 Meeter süüdwäschtlig bis àn d’ Schtrooss Àm Bollwark. D’ Rue de la Meurthe wìrd durs Bollwarkgassla mìt’m Schìndergassla verbunda. Vor 1926 ìsch dia Schtrooss Tail vu dr Ziagelgass gsìì. Ànna 1926 sìnn ìm Viartel groossa Veranderunga gsìì: d’ Ziagelgass hàt a näija Làuifschträcka bikumma, un d’ Rue de la Meurthe hàt ìhra aigana Nàmma bikumma — sa ìsch noh dr Meurthe, ema Fluss ìn Lothrìnga, gnännt worra. D’ Noochberschtroossa hann àui Nàmma, wo äbbis mìt’m Lothrìnga z’ tüa hann: soo haisst d’ Ziagelgass uff Frànzeesch Rue de la Moselle (lüag Mosel, Département Moselle), wahrend àss d’ Metzerschtrooss nàdììrlig noh dr Schtàdt Metz gnännt ìsch. Noh-n-em Ààschluss vum Elsàss àns Drìtta Raich ànna 1940 ìsch d’ Rue de la Meurthe ìn Stephan Gray Strasse umtaift worra. M’r wìssa àwwer nìt, wär dr Stephan Gray ìsch.
Dr Willi Fehse (* 16. Mai 1906 as Willi Richard Fehse z Kassieck/Altmark; † 2. Merz 1977 z Göttingen) isch e dytsche Pedagog un Schriftsteller gsii. Dr Willi Fehse isch e Suhn vun eme Buur gsii. Är het e Uusbildig zum Volksschuellehrer an dr Preparandenaastalt un em Lehrerseminar z Genthin gmacht. Derno isch er as arbetslose Junglehrer uf Berlin gange, wun er as Theaterkritiker Bydreg fir "Die literarische Welt" un anderi Zytschrifte gschribe het. Dernäbe het an dr Uniwersitet Berlin u. a. Filosofy-Vorläsige bim Eduard Spranger un em Max Dessoir ghert un au chunschtgschichtligi Vorläsige. Dr Fehse isch dur Europa, Nordafrika, d USA un Mexiko graist. Ab 1928 het er zäme mit Autore wie Manfred Hausmann, Ernst Glaeser un Martin Beheim-Schwarzbach zum Kreis der Zwölf ghert, ere Autoregruppe im Umfäld vum Radiosänder Nordische Rundfunk AG (NORAG), wu vum Hans Bodenstedt grindet woren isch. Die Gruppe het e neii radiogrächti Literatur welle schaffe. Dr Willi Fehse het as Volksschuellehrer z Magdeburg, z Wernigerode un z Thale gschafft un isch schließli anne 1947 Räkter vu dr Hölty-Schuel z Göttingen wore. Scho in syre Zyt z Genthin het er mit em Gedichtband Frührot (1925) debütiert. Dr Willi Fehse het Romän, Verzellige, Jugedbiecher, Essay,
Breme isch e Hansestadt im Nordweste vu Dytschland an dr Weser. D Stadt Breme isch d Hauptstadt un die gröscht Stadt vum Bundesland „Freii Hansestadt Breme“, zue dem näbe Breme usserdem noch die 53 km wyter nördlich gläge Seestadt Bremerhave ghört. „Freii Hansestadt Breme“ isch dr Namme vum Bundesland, aber nit vu dr Stadtgmei Breme. → Hauptartikel: Freie Hansestadt Bremen D Stadt Breme ligt im Bundesland Breme. S isch ca. 60 Kilometer vo de Nordsee, 100 Kilometer vo Hamburg und 120 Kilometer vo Hannover eweg. Rundumme isch s Bundesland Nidersachse. D Stadt isch 38 uff 16 Kilometer groß und uff beide Site vo de Weser. S Stadtzentrum ligt uff 11,5 Meter über de NN. Di höchsti nadürligi Erhebig isch i me Park und uff 32,5 Meter. Höcher wie sälli isch numme de Berg vo de Mülldepony (49,5m ü. NN). Im 1. bis 8. Johrhundert hät s in de Region Breme di erste Sidlige gha. Zum erschte Mol erwähnt worre isch s 150 n. Chr. als „Fabiranum“. 787 isch Breme de Bischofssitz vom Karl em Große worre. 845 isch es e Erzbistum gsi und hät sini ersti Bliete erläbt. 1260 isch d Stadt de Hanse byträtte. 1404 sin de „Bremer Roland“
Muse stoot für: in der griechische Müthologii äini vo meerere Schwöstere, wo Schutzgöttinne vo de Künst gsi si e Persoon, wo öbber anders aaregt und inspiriert en Album vo dr Sängere Grace Jones (1979) dr Naame von ere britische Rockbänd die archäoloogisch Zitschrift Muse e Schallbladdenleibel en ehemooligi amerikaanischi Softweerfirma s Kompiuterbrogramm Adobe Muse vo Adobe Systems zum Website schriibe d Implementierig Apache Muse vo dr WS-Resource Framework (WSRF), WS-BaseNotification (WSN) und WS-DistributedManagement (WSDM) Spezifikazioon dr Film Die Muse vom Albert Brooks und d Filmmuusig, wo dr Elton John drfüür gschriibe het Muse isch dr Naame vo deene geograafische Objekt: e rächtssitige Zuefluss vo dr Neris z Litaue e Stadt am Schweli Fluss im Schan Staat, z Myanmar en Ort z Oklahoma in de Veräinigte Staate en Ort z Pennsylvania in de Veräinigte Staate e lingge Zuefluss vo dr Hahle in Südniidersaggse Muse oder Muše isch dr Familienaame vo deene Persoone: Clarence Muse (1889–1979), en amerikaanische Film- und Theaterschauspiiler, Schriftsteller, Lüüriker, Komponist, Reschissöör, Sänger und Aawalt Dan T. Muse (1882–1950), en amerikaanische Gäistlige vo dr Pfingstbeweegig Dražen Muše (* 1971), e dütsch-kroatische Schachspiiler Francisco Muse (* 1996), e tschileenische Speerwärfer Mladen Muše (* 1963), dütsch-kroatische Schachspiiler Nadine Muse, e franzöösischi
D Muuse (altgriechisch Μοῦσαι Moúsai, Äizaal Μοῦσα Moúsa) si in dr griechische Müthologii Schutzgöttinne vo de Künst. D Überliiferig vo de nüün Muuse, wie mr si hüte kenne stammt vom Hesiod. No in dr homerische Odyssee wird d Muuse im Vorgsang, em Proömium, as Naameloosi im Singular aagrüeft: „Säg mr, Muese…“ Dr Hesiod het im sibte Joorhundert v. d. Z.) in sinere Theogonii nüün Muuse ufzellt, wo d Döchder vo dr Mnemosyne, dr Göttin vo dr Erinnerig, und vom Zeus si. Doorum säit men ä Mnemoniide aber au olümpischi Muuse wird brucht. Bim Hesiod si si nonig spezialisiert gsi uf bestimmti Künst. Das isch erst spööter cho; aber au denn si iiri Funkzioone und Attribut lang nit in Stäi gmäisslet gsi. Das isch erst im Lauf vo dr Zit bassiert: Klio (Κλειώ Kleiṓ), die, wo rüemt, isch d Muuse vo dr Gschichtsschriibig (Attribut: Babbierrolle und Schribgriffel); Euterpe (Εὐτέρπη Eutérpē), die, wo äim Fröid macht, isch d Muuse vo dr Lüürik und vom Flöötespiile (Attribut: Aulos, d Dobbelflööte); Melpomene (Μελπομένη Melpoménē), die, wo singt, isch d Muuse vo dr Dragöödie (Attribut: ärnsti Theatermaske, Rääblaubchranz, woorschinlig au e Schwärt oder e Köile); Erato (Ἐρατώ Eratṓ), die, wo liebt und d Seensucht weckt,
47.83658.5562Koordinate: 47° 50′ 11″ N, 8° 33′ 22″ O Zollhuus isch èn Ortsdeil vo dè Stadt Blummbärg im Schwarzwald-Baar-Chrais z Baddè-Württèbärg. Dè Ort hèt sin Nammè von èrè Zollschtation, wo bis is 20. Johrhundert in Bedryb gsi isch. D Zollschtation isch uff dè dütschè Sitè vo dè Dütsch-Schwyzer Gränz glègè. Zollhuus lyt öppè 500 m öschtlich vo dè Blummbärger Stadtgränz. Nordöschtlich vom Zollhuus un zmitts im Obbèrè Aitrachdal lyt s 76,4 ha große Nadurschutzgebièt (NSG) Zollhuusrièd, wo vom Brünnele Greutgrabbè unterdeilt wörd. Am nördlichè un linkè Rand vum Aitrachdal lyt dè Sportflughaffè Blummbärg, am nordöschtlichè un öschtlichè Rand vo Zollhuus flièßt d Aitrach zwüschè Greutgrabbè un Flughaffè. Diè linki Haaldè vum Aitrachdal ghört zum Stobärg, wo im südweschtliche Ändpungt vom Höchèruggè Längi vorglagerèt isch. Nordweschtlich vu Zollhuus un nördlich vo Blummbärg lyt dè Aichbärg, wo mit 913 m NHN s Blummbärger bzw. Zollhuuser Rièd übberragè duèt. Zwüschèm Aichbärg un Stobärg lyt d Blummbärger Bleichi, wo d Bachgabelung vo dè Aitrach un èm Schleifèbächle lyt. Zuè sèllèrè Gabelung chunnt s widderum, well diè Europäischi Hauptwasserscheidè vom rhenanisch-danubischè Sischteem vo Zollhuus quer durch s Zollhuusrièd bis zuè dè Blummbärger Bleichi volaufè duèt. Zollhuus lyt am Nordfuèß vum Hochè Randè un öschtlich vum
D Royal Navy, änglisch für Königlechi Marine, isch d Chriegsmarine vom Vereinigte Königriich. Wäg der Insellag isch d Royal Navy in der Gschicht vo de britische Insle scho immer wichtig gsi. Das gilt für d Verteidigung als au für die imperialistischi Expansion vom Britische Wältrich. Uf em Höhepunkt vo ihrer Macht isch d Royal Navy die kampfschtärchsti Marine vo der Wält gsi. Au im 21. Jorhundert isch d Royal Navy eini vo de gröschte Marine vo der Wält. D Royal Navy isch eini vo de sächs Marine wältwit, wo U-Boot mit nukleare Interkontinentalragete het. Zäme mit de Royal Marines, de Naval Reserve Forces und em Naval Careers Service bildet d Royal Navy der Naval Service (au Senior Service gnennt) vo de britische Schtritchräft. HMS Warrior, 1860 s erschte Panzerschiff, wo het chönne uf em Ozean schwimme Entwicklig vo de verschidene Schiffstype sit 1980; me gseht, wie d Royal Navy chliner worde isch. D HMS Queen Elizabeth Entwicklig vo de Jagd-U-Boot-Klasse (ohni Vanguard) sit 1970. Me gseht wie si weniger worde sind, und die Flotte, wo nume nukleare Atrieb het. William Laird Clowes: The Royal Navy. A History From the Earliest Times to Present. Sampson Low, Marston and Company, 1897–1903 London.
S’ Bollwarkgassla (offiziäll ìm zwaischproochiga Schtroossaschìld Bollwàrkgàsslà; uff Frànzeesch Rue du Bastion) ìsch a klaina Schtrooss ìm Schtàdzäntrum vu Mìlhüüsa. S’ Bollwarkgassla làuift vu dr Rue de la Meurthe bis àm Schìndergassla. ’S ìsch äbba 30 Määter làng. D’ Kriizung mìt’m Schìndergassla lììgt grààd hìnter àm Bollwark. D’ Schtrooss ìsch ànna 1772 ààglajt worra. Ìn dr Zitt vum Raichslànd Elsàss-Lothrìnga ìsch sa ànna 1913 ìn Bollwerk-Strasse umtaift worra. Ànna 1919 hàt sa dr frànzeescha Nàmma Rue du Bastion bikumma. D’ Nàzis hann sìe nochamol ìn Bollwerk-Strasse umtaift, un noh dr Befräijung vu Mìlhüüsa ànna 1944 ìsch dr frànzeescha Nàmma wììder z’ruckkumma. Rue du Bastion. In: Conseil Consultatif du Patrimoine Mulhousien, Société d’ Histoire et de Géographie de Mulhouse (Hrsg.): Les rues de Mulhouse : Histoire et Patrimoine. JdM Éditions, Mìlhüüsa 2009, ISBN 2-915836-67-1, S. 62 (französisch, Erstausgabe: 2007). Bastion (rue) / Bollwàrkgàsslà. In: Zweisprochiga Strossaschìlder ìn Mìlhüsa. 23. August 2016, abgruefen am 16. Januar 2023 (französisch). gmässt mìt’m Google Maps 47.748587.34174Koordinate: 47° 44′ 54,9″ N, 7° 20′ 30,3″ O
D’ Ziagelgass (offiziäll ìm zwaischproochiga Schtroossaschìld Ziegelgass; uff Frànzeesch Rue de la Moselle) ìsch a Schtrooss z’ Mìlhüüsa. D’ Ziagelgass làuift vu dr Metzerschtrooss bis àn d’ Wìldamànnsgass ìm Schtàdtzäntrum vu Mìlhüüsa. Sa ìsch äbba 200 Meeter làng. Uff dr Làuifschträcka sìnn zwai Kriizunga: z’äärscht mìt Àm Bollwark un witterscht mìt dr Braitagass. Ìm 15. Joohrhundert hàt dia Schtrooss Neuensteiner Gasse ghaissa, wial doo àn dara Zitt d’ Hoof vu da Neuensteiner gsìì ìsch. Àn dr saalwa Schtälla-n-ìsch schpeeter d’ „Ziagelhoof“ gsìì, wu maa Ziagel fìr d’ gànza Schtàdt hargschtällt hàt. Àb 1782 hàt maa s’ Gebäi àls „Sàlzhüüs“ bnutzt. Schuu-n-ànna 1798 hàt d’ Schtrooss uff Frànzeesch Rue des Brasseurs ghaissa — dàs bediitet „Bràuijerschtrooss“. Naamlig sìnn ìn dr Neecha vu dr Schtrooss zwai Bràuijaräja gsìì. Daa Nàmma hàt d’ Schtrooss offiziäll dur a Verordnung vum Mìlhüüser Gmaindaroot àm 11. Nowamber 1843 bikumma. Àn dr Zitt vum Raichslànd Elsàss-Lothrìnga ànna 1870 ìsch d’ Schtrooss ìn Ziegel-Strasse umtaift worra. Ànna 1919 ìsch sa uff Frànzeesch Rue de la Moselle gnännt worra — noh dr Moselle, era Fluss ìn Lothrìnga. Ànna 1940 hann d’ Nàzis d’ Schtrooss wììder ìn Ziegel Strasse umtaift, un d’rnooh ìn Ziegel Gasse ìm Joohr druff. Noh dr
D Christine Lambrecht (* 19. Juni 1965 z Mannem) isch e dytschi Bolitikeri (SPD). Vum 8. Dezämber 2021 bis zum 19. Jänner 2023 isch si Bundesminischteri vu dr Verdaidigung im Kabinett Scholz gsii. Noch ere lengere medialer Kritik an ire Amtsfierig het si aim 16. Jänner 2023 drum bätte, ass si as Minischteri entloo wird. Vu Juni 2019 bis Dezämber 2021 sich si Bundesminischteri vu dr Juschtiz un fir Verbruucherschutz un vu Mai bis Dezämber 2021 au Bundesminischteri fir Familie, Seniore, Fraue un Juged im Kabinett Merkel IV gsii. Vu 2011 bis 2013 isch d Lambrecht stellverdrättendi Fraktionsvorsitzeri un vu Dezämber 2013 bis Septämber 2017 erschti Barlemäntarischi Gschäftsfiereri vu dr SPD-Bundestagsfrakzion gsii. Vu Merz 2018 bis Juni 2019 isch si Barlemäntarischi Staatssekreteeri bim Bundesminischter vu dr Finanze gsii. D Christine Lambrecht isch e Dochter vu dr Karin un em Günther Lambrecht. Si isch z Mannem uf d Wält chuu un z Viernheim ufgwagse. Dert isch si uf d Albertus-Magnus-Schuel gange un het anne 1984 ire Abitur gmacht. Derno het si an dr Uniwersitete Mannem un Mainz Rächtswisseschafte studiert un het 1992 s Erscht juristisch Staatsexame abglai. Noch em Rächtsreferändariat am Landgricht Darmstadt het si an dr Dytsche Hochschuel fir Verwaltigswisseschafte
Dr Namme Bremen bezeichnet die Freie Hansestadt Bremen e dytsches Bundesland, lueg Freii Hansestadt Bremen e ehemoligs katholischs Bistum, lueg Bistum Bremen e Ort vu dr Gmei Ense, Chreis Soest, Nordrhi-Westfale, lueg Bremen (Ense) e Ort vu dr Gmei Hohetenge, Landchreis Sigmaringe, Bade-Württeberg, lueg Hohetenge (Oberschwobe) e Stadtdeil vu dr Stadt Geisa, Wartburgchreis, Thüringe, lueg Geisa mehreri Orte in dr USA Bremen (Alabama) Bremen (Georgia) Bremen (Indiana) Bremen (Maine) Bremen (Ohio) New Bremen (New York) New Bremen (Ohio) e Insle in dr Antarktis, lueg Bremeninsel e Viilzahl vu Schiffe, lueg Bremen (Schiff) e Flugzüg, mit dem hän dr Hermann Köhl, dr Freiherr von Hünefeld un dr James Fitzmaurice 1928 dr Atlantik überquert.